text: De bruger ferien på at gøre andre glade
  22 juli 2014 kl. 14.37
  Nogle bruger ferien på at ligge på en badestrand på Mallorca i de varme lande. Andre bruger ferien på gør noget for børn og unge, der måske ikke har mulighed for at komme på ferie.
  I Koldings Sydvest Kvarter arrangeres ?uge 30? for 15. gang.
  Sydvest Kvarteret er et kvarter, hvor der bor mange vanskeligt stillede familier.
  Og der var ikke meget at lave for unge over 10.
  Men det var der nogle frivillige, der gjorde noget ved.
  De etablerede blandt andet GADEMIX, som er et socialt værested ? og arrangerer altså ?uge 30?, hvor de unge får noget at give sig til midt i sommerferien.
  I går blev der bl.a. spillet streetfodbold med politibetjente fra SSP, i aften er der karaoke, og i morgen er der udflugt til Givskud.
  